AFI

AFI (A Fire Inside) yra roko grupė iš JAV, Kalifornijos valstijos, susikūrusi 1991 m. Per 18 gyvavimo metų grupė yra išleidusi 8 albumus. 2003 metais, išleidus albumą Sing the Sorrow grupės populiarumas išaugo ir jie pateko į Billboard200 topo 5-ąją vietą. Vėlesnis albumas Decemberunderground, išleistas 2006 m. grupei atnešė dar didesnį pripažinimą visame pasaulyje.

Biografija

Grupė per 18 gyvavimo metų išleido 8 studijinius albumus. Pirmasis albumas pasirodė 1995 metais pavadinimu „Answer That and Stay Fashionable“. 1996 metais grupė išleido savo antrąjį albumą kurio pavadinimas „Very Proud Of Ya“. Sekančiais metais išleido savo trečią albumą „Shut Your Mouth And Open Your Eyes“. Per šiuos metus grupė pakeitė stilių. Jie perėjo iš hardcore punk į horror punk. Su naujo gitaristo atėjimnu į grupė pasikeitė ir muzika. 1999 metais buvo išleistas pirmas albumas kurio muzika buvo sukurta Jade Puget. Albumo pavadinimas „Black Sails In The Sunset“. Taip pat į grupę atėjo ir naujas bosistas Hunter Burgan. Sekantis albumas buvo išleistas 2000 metais. Albumo pavadinimas „The Art Of Drowning“. Tai pirmasis albumas patękęs į Billboard 200. Šis albumas buvo pakilęs iki #172. Radikaliai pasikeitę AFI sugrįžo į muzikos pasaulį 2003 metais su nauju album „Sing The Sorrow“. Šiame albume išnyko iki tol grupės muzikoje gyvavęs punk žanras. Grupė atrado savitą stilių. Buvo išleisti šio albumo singlai tai „Girls Not Grey“ ir „The Leaving Song Pt.2“. Albumas „Sing The Sorrow“ tapo platininiu Amerikoje. 2006 metais pasirodė septintasis grupės albumas „Decemberunderground“ su singlu „Miss Murder“. Ir albumas ir singlas užėmė pirmąsias vietas Billboard 200 tope. Singlas „Love Like Winter“ užėmė #4 vietą. Septintasis grupės albumas buvo pripažintas auksiniu Australijoje ir Amerikoje.

Ankstyvieji metai (1991–1998)

Besimokydami vidurinėje mokykloje Ukiah, Kalifornijoje Davey Havok (dabartinis grupės vokalistas), Mark Stopholese (buvęs grupės narys, gitaristas) ir Vic Chalker (taip pat buvęs narys, bosistas) 1991 metais sukūrė grupę, pavadinimu AFI, kuris yra trumpinys pilno grupės pavadinimo A Fire Inside (Ugnis Viduje). Grupės nariai yra sakę, kad pavadinimas originaliai yra kilęs iš Asking for It ir Anthems for Insubordinates. Vos susikūrusi grupė nemokėjo groti jokiu muzikos instrumentu, todėl Stopholese išmoko groti gitara, taip pat pakvietė savo draugą Adam Carson (dabartinis grupės būgininkas), kuris turėjo būgnus. Chalkeris išmoko groti bosine gitara, tačiau netrukus išėjo iš grupės ir į jo vietą atėjo Geoff Kresge. Po kiek laiko grupė kartu su dabar nebeegzistuojančia grupe Loose Change (jos sudėtyje buvo būsimas AFI gitaristas Jade Puget) išleido pirmąją savo plokštelę pavadinimu Dork (1991).

Naujienos

Šiuo metu AFI įrašinėja naują albumą pavadinimu „Crash Love“. Grupės būgnininkas Adam Carson per interviu užsiminė, jog albumas gali pasirodyti gegužės pabaigoje arba birželio pradžioje. Grupės bosistas Hunter Burgan kalbėjo, kad šiame albume bus vienos iš geriausių, kada nors parašytų AFI dainų.
2008 metų gruodžio mėnesį AFI savo gerbėjams suteikė šansą dainuoti kartu su grupe naujame įraše. Konkursą pavadino „Begin Transmission“. Šiame konkurse fanai turėjo sukurti trumpą video apie save. Konkursas baigėsi 2009 metų vasario mėnesį. Jį laimėjo 6 žmonės. Penkis išrinko pati grupė, o laimėtojas buvo išrinktas žmonių balsais.